rejauldu/bengali-wikipedia huggingface dataset:
thumb|মৈত্রী পা মৈত্রী পা বা মৈত্রীপাদ বা মৈত্রীগুপ্ত বা অদ্বয়বজ্র (১০০৭-১০৮৫) একজন বিখ্যাত ভারতীয় মহাসিদ্ধ ছিলেন।  সংক্ষিপ্ত জীবনী তিনি মহামুদ্রা সন্বন্ধীয় তত্ত্বের শিক্ষক ছিলেন। তার প্রধান শিক্ষক ছিলেন শবর পা ও রত্নাকরশান্তিTatz, Mark (1998). “Maitrī-pa and Atiśa,” in Tibetan Studies: Proceedings of the 4th Seminar of the International Association for Tibetan Studies, ed. Helga Uebach and Jampa L. Panglung. Munchen: Kommission für Zentralasiatische Studien Bayerische Akademie der Wissenschaften. এবং প্রধান শিষ্য ছিলেন মার-পা-ছোস-ক্যি-ব্লো-গ্রোস। মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেনHookham, S. K. (1991). The Buddha within: Tathagatagarbha doctrine according to the Shentong interpretation of the Ratnagotravibhaga. SUNY Press. . Source;  (accessed: Tuesday May 5, 2009), p.165., যদিও বিক্রমশীলা বিশ্ববিদ্যালয়ে তার শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে ধর্মধর্মতাবিভাগ গ্রন্থ সম্বন্ধে পরিচিত ছিলেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন।{{#tag:ref|Tradition has it that the Dharmadharmatāvibhaga and the Ratnagotravibhāga were rediscovered and taught by Maitrīpa, but Maitrīpa's teacher at Vikramaśīla, Jñānaśrīmitra (ca. 980-1040), must have already known these two works when he composed his Sākārasiddhiśāstra and Sākārasamgraha. Ratnākaraśānti, another teacher of Maitrīpa, also quotes the Ratnagotravibhāga in the Sūtrasamuccayabhāṣya. Maitrīpa passed the Dharmadharmatāvibhaga and the Ratnagotravibhāga on to Ānandakīrti and Sajjana.Mathes, Klaus-Dieter (2008). A Direct Path to the Buddha Within: Gö Lotsāwa's Mahāmudra Interpretation of the Ratnagotravibhāga. Somerville, MA, USA: Wisdom Publications, Inc. (pbk.:alk.paper): p.2|group=n}}   পাদটীকা    তথ্যসূত্র   আরো পড়ুন X            "The Life of the Siddha-Philosopher Maitrīgupta" by Mark Tatz Journal of the American Oriental Society''  Vol. 107, No. 4, Oct. - Dec. pgs 695-711  বিষয়শ্রেণী:মহাসিদ্ধ বিষয়শ্রেণী:১০০৭-এ জন্ম বিষয়শ্রেণী:১০৮৫-এ মৃত্যু বিষয়শ্রেণী:ভারতীয় বৌদ্ধ বিষয়শ্রেণী:১০০০-এর দশকে জন্ম
কাজী আবু বকর সিদ্দিকী,  যিনি কাজী রিটন নামে বেশি পরিচিত  ; (জন্ম: ১৭ জানুয়ারী, ১৯৭৭) তিনি একজন বাংলাদেশী প্রযোজক, অভিনেতা, লেখক এবং পরিচালক।  তিনি চলচ্চিত্র এবং টেলিভিশন প্রযোজনা সংস্থা ব্ল্যাক অ্যান্ড হোয়াইট -এর স্বত্বাধিকারী।  বর্তমানে তিনি বাংলাদেশের টেলিভিশন ও ডিজিটাল প্রোগ্রাম প্রডিউসারস অ্যাসোসিয়েশনের কার্যনির্বাহী সদস্য হিসেবে দায়িত্ব পালন করছেন।    প্রাথমিক জীবন  কাজী রিটন ১৯৭৭ সালের ১৭ জানুয়ারি বাংলাদেশের নাটোরে জন্মগ্রহণ করেন। তার পিতা কাজী আব্দুর রশীদ এবং মা সেলিনা বানু।   কর্মজীবন  কাজী রিটন ১৯৯৮ সালে ঢাকায় আসেন। সে সময় তিনি অভিনেতা হিসেবে থিয়েটারে এবং সহকারী পরিচালক হিসেবে টিভি মিডিয়ায় কাজ শুরু করেন। পরবর্তীতে ২০০০ সাল থেকে ফিল্ম ও টিভি মিডিয়াতে তিনি নিয়মিত ভাবে কাজ করে যাচ্ছেন। অভিনেতা হিসেবে তিনি বেশ কিছু ধারাবাহিক ও টিভি নাটকে কাজ করেছেন, যেমন ‘দৌড়’ (২০০৪) বিটিভি (বাংলাদেশ টেলিভিশন, বাংলাদেশের সরকারি টেলিভিশন সংস্থা), ‘বাইনোকুলার’ (২০০৫) এনটিভি, ‘গ্রহ কন্যা’ (২০০৬) এনটিভি, ‘ব্যাচেলর দম্পতি’ (২০০৭) বাংলাভিশন, এবং ‘এ টিম’ (২০১৩) চ্যানেল আই। এছাড়াও তিনি মডেল হিসেবে বেশ কিছু বিজ্ঞাপনে কাজ করেছেন, যার মধ্যে উল্লেখযোগ্য হলো একটেল (মোবাইল নেটওয়ার্ক কোম্পানী), যমুনা ব্যাংক ও বাংলাদেশ বিমান এয়ারলাইনস। ২০০৮ সালে জাতীয় পুরস্কারপ্রাপ্ত পরিচালক মুরাদ পারভেজ পরিচালিত চলচ্চিত্র ‘চন্দ্রগ্রহণ’ এর মাধ্যমে তিনি প্রথম চলচ্চিত্রে অভিনয়ে পা রাখেন। এই চলচ্চিত্রটি জাতীয় চলচ্চিত্র পুরস্কার এবং অন্যান্য আরো কিছু পুরস্কার অর্জন করে।   প্রযোজক  অভিনয়ের পাশাপাশি প্রযোজনা প্রতিষ্ঠান ‘ফাইভ ডট কম’-এর একজন অংশীদার হয়ে রিটন মিডিয়া জগতে একজন প্রযোজক হিসেবে যাত্রা শুরু করেন। সেখানে তার অন্যান্য অংশীদাররা ছিলেন প্রখ্যাত অভিনেত্রী বিজরী বরকতউল্লাহ ও ইপ্সিতা শবনম শ্রাবন্তী, জনপ্রিয় কণ্ঠশিল্পী পার্থ বড়ুয়া, এবং চলচ্চিত্র ও নাট্য প্রযোজক তুহিন বড়ুয়া। এই প্রতিষ্ঠানের প্রযোজিত আনিসুল হক রচিত ও এস এ হক অলীক পরিচালিত ধারাবাহিক ‘দ্বিতীয় জীবন’  দর্শক ও সমালোচকদের কাছে দারুনভাবে প্রশংসিত হয়।  বর্তমানে কাজী রিটন তার নিজস্ব প্রতিষ্ঠান ‘ব্ল্যাক অ্যান্ড হোয়াইট’-এর মাধ্যমে নিয়মিতভাবে জনপ্রিয় নাটক ও ধারাবাহিক প্রযোজনা করে যাচ্ছেন, যেমন নাটক ‘ছায়া শিকারী’ (২০২১) মাছরাঙ্গা টেলিভিশন, ‘শহরনামা’ (২০২১) মাছরাঙ্গা টেলিভিশন, ‘খচাই’ (২০২১) বাংলাভিশন, ‘প্রেম ৭১’ (২০২০) মাছরাঙ্গা টেলিভিশন, ‘মনে মনে’ (২০২০) মাছরাঙ্গা টেলিভিশন, ‘গল্প নয়’ (২০২০) এনটিভি, ‘আপা’ (২০১৯) একুশে টেলিভিশন, ‘টম এন্ড জেরী’ (২০১৯) এটিএন বাংলা, ‘ব্যাড ম্যান’ (২০১৯) এশিয়ান টিভি, ‘ওপারে তুমি’ (আরটিভি), ‘সায়েন্সের মেয়ে আটসের ছেলে’ (২০১৮) এটিএন বাংলা, স্বল্পদৈর্ঘ্য চলচ্চিত্র ‘দ্বিধা’ (২০০৭), ‘অন্তরীক্ষ’ (২০০৯), ধারাবাহিক নাটক ‘পরের মেয়ে’ (এনটিভি) (২০২০-২০২১)।  তিনি জাতীয় পুরস্কারপ্রাপ্ত অভিনেতা রিয়াজ এবং পূর্ণিমা অভিনীত ' হৃদয়ের কথা ' (2006)  এর সহযোগী প্রযোজক ছিলেন।   ব্যক্তিগত জীবন  কাজী রিটন ২০০৪ সালে মমতাজ আলিয়া আকবরীকে বিয়ে করেন। এই দম্পতির তিনটি কন্যা সন্তান রয়েছে।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র প্রযোজক বিষয়শ্রেণী:বাংলাদেশী টেলিভিশন পরিচালক বিষয়শ্রেণী:১৯৭৭-এ জন্ম
রাধাষ্টমী ব্রত বাংলার হিন্দুসমাজের মেয়েলি ব্রতগুলির অন্তর্গত একটি ব্রত। বাংলার বাঙালি হিন্দুঘরের (প্রধানত বৈষ্ণব মতাবলম্বী) মহিলারা সাংসারিক সুখশান্তি ও মঙ্গলকামনায় এই ব্রত পালন করেন। এটি ভাদ্র মাসের শুক্লপক্ষে রাধাষ্টমী তিথিতে  শ্রীরাধিকার পূজার অংশ হিসাবে পালন করা হয়।  ব্রতের নিয়ম রাধাষ্টমী ব্রত পালনের প্রথম পর্যায়ে প্রয়োজনীয় উপকরণ অর্থাৎ ফুল,আতপ চাল, সিদ্ধ চাল এবং নৈবেদ্য হিসাবে আটরকমের আটটি ফল সংগ্রহ করতে হয়।  দ্বিতীয় পর্যায়ে ব্রতের সারাদিন উপবাসী থেকে উপকরণগুলি দিয়ে রাধা ও অষ্টসখীর পূজা, এবং পৃথকভাবে বৃষভানু ও নন্দরাজার পূজা  করতে হয়।  ব্রতের পরদিন ব্রাহ্মণ ও বৈষ্ণবদের ভোজন করিয়ে ব্রত সমাপন করতে হয়।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৪  তথ্যসূত্র  বিষয়শ্রেণী:বাংলার সংস্কৃতি বিষয়শ্রেণী:বাঙালি হিন্দু বিষয়শ্রেণী:ব্রত
ডান|থাম্ব| ভারতে তৈরি খাপ সহ আধুনিক পেশ-কব্জ। ব্লেড: ইস্পাত; হাতল: মহিষের শিং ও পিতল পেশ-কব্জ বা পেশকব্জ (, )  হল এক প্রকার ইন্দো-পারশ্য ছুরি যা মেইল আর্মার এবং অন্যান্য ধরনের বর্ম ভেদ করার জন্য নকশা করা হয়েছে।  Lexicon of Medieval Knives and Daggers, retrieved 5 July 2011 Shackleford, Steve, (ed.), Blade's Guide To Knives And Their Values (7th ed.), Krause Publications,  (1989), p. 406 এই শব্দের বানান পেশ-কবজ বা পিশ-গাবজ এবং ফার্সি ভাষায় এর অর্থ "আগে-কব্জি"; এটি হিন্দুস্তানি ভাষা থেকে ধার করা হয়েছে।  মূলত সাফাভীয় পারস্যের সময় এটি তৈরি হয়েছিল, এটি মুঘল আমলে মধ্য এশিয়া এবং ভারতীয় উপমহাদেশে ব্যাপকভাবে ছড়িয়ে পড়ে।     তথ্যসূত্র    বহিঃসংযোগ    পেশ-কাবজ ওরিয়েন্টাল আর্মস পেশ-কাবজ  রাজকীয় সংগ্রহে পেশ-কাবজ বিষয়শ্রেণী:ভারতীয় হাতাহাতি লড়াইয়ের অস্ত্র বিষয়শ্রেণী:প্রারম্ভিক আধুনিক অস্ত্র বিষয়শ্রেণী:ছুরি বিষয়শ্রেণী:ইন্দো-পারস্য অস্ত্র
কণিকা রানী অধিকারী একজন বাংলাদেশী ব্যাডমিন্টন খেলোয়াড় এবং জাতীয় চ্যাম্পিয়ন। তিনি বাংলাদেশ জাতীয় ব্যাডমিন্টন দলের অংশ হিসেবে আন্তর্জাতিক টুর্নামেন্টে বাংলাদেশের প্রতিনিধিত্ব করেছেন।   কর্মজীবন  কনিকা রানী অধিকারী ১৯৭৫ সালে বাংলাদেশে জন্মগ্রহণ করেন। ১৯৯৬ সালে শারমিন আকতার মোমের বিরুদ্ধে তিনি প্রথম জাতীয় খেতাব জিতেছিলেন। তিনি তার খেলোয়াড়ী জীবনে ১৫ বার শিরোপা জিতেছেন, যার মধ্যে মিশ্র সাত বার, মহিলা দ্বৈতে ছয়বার এবং এককে দুইবার। ২০০৫ সালে তিনি এশিয়ান ব্যাডমিন্টন কনফেডারেশন চ্যাম্পিয়নশিপে বাংলাদেশের প্রতিনিধিত্ব করেন। তিনি বাজাজ ডিসকভার নেপাল ইন্টারন্যাশনাল সিরিজ ২০০৮ ব্যাডমিন্টন চ্যাম্পিয়নশিপে আব্দুল হান্নানের সাথে মিশ্র দ্বৈত ইভেন্টে অংশগ্রহণ করেন। টুর্নামেন্টের প্রথম দিনে তারা নেপালের বালরাম থাপা ও পূজা শ্রেষ্ঠতার কাছে হেরে যান। তিনি ১১তম দক্ষিণ এশীয় গেমসে অংশগ্রহণ করেন। ২০১০ সালের দক্ষিণ এশীয় গেমসে তিনি পাকিস্তান দলের পলওয়াশা বশিরকে পরাজিত করেন, বাংলাদেশ দল এই খেলায় ৩-১ ব্যবধানে পাকিস্তানের বিপক্ষে জয়লাভ করে। তিনি ২০১০ সালের ব্যাডমিন্টন জাতীয় দলের অংশ ছিলেন।   ক্রীড়া অর্জন    মৌসুম প্রতিযোগিতা ধরন স্থান নাম  ১৯৯৬   বাংলাদেশ চ্যাম্পিয়নশিপ   মহিলাদের দ্বৈত   ১   কণিকা রানী অধিকারী / শারমিন আক্তার মম  ১৯৯৭   বাংলাদেশ চ্যাম্পিয়নশিপ   মিশ্রিত   ১   রাসেল কবির সুমন / কণিকা রানী অধিকারী  ১৯৯৮   বাংলাদেশ চ্যাম্পিয়নশিপ   মিশ্রিত   ১   মাহবুবুর রব / কণিকা রানী অধিকারী  ১৯৯৮   বাংলাদেশ চ্যাম্পিয়নশিপ   মহিলাদের দ্বৈত   ১   কণিকা রানী অধিকারী / শারমিন আক্তার মম  ১৯৯৯   বাংলাদেশ চ্যাম্পিয়নশিপ   মিশ্রিত   ১   রাসেল কবির সুমন / কণিকা রানী অধিকারী  ২০০০   বাংলাদেশ চ্যাম্পিয়নশিপ   মহিলাদের দ্বৈত   ১   কণিকা রানী অধিকারী / শারমিন আক্তার মম  ২০০১   বাংলাদেশ চ্যাম্পিয়নশিপ   মিশ্রিত   ১   রাসেল কবির সুমন / কণিকা রানী অধিকারী  ২০০৩   বাংলাদেশ চ্যাম্পিয়নশিপ   মহিলাদের দ্বৈত   ১   শারমিন আক্তার মম / কণিকা রানী অধিকারী  ২০০৩   বাংলাদেশ চ্যাম্পিয়নশিপ   মহিলাদের একক   ১   কণিকা রানী অধিকারী  ২০০৫   বাংলাদেশ চ্যাম্পিয়নশিপ   মিশ্রিত   ১   কণিকা রানী অধিকারী / রাসেল কবির সুমন  ২০০৬   বাংলাদেশ চ্যাম্পিয়নশিপ   মিশ্রিত   ১   কণিকা রানী অধিকারী / রাসেল কবির সুমন  ২০০৬   বাংলাদেশ চ্যাম্পিয়নশিপ   মহিলাদের দ্বৈত   ১   কণিকা রানী অধিকারী / শাপলা আক্তার  ২০০৬   বাংলাদেশ চ্যাম্পিয়নশিপ   মহিলাদের একক   ১   কণিকা রানী অধিকারী  ২০০৮   বাংলাদেশ চ্যাম্পিয়নশিপ   মিশ্রিত   ১   কণিকা রানী অধিকারী / রাসেল কবির সুমন  ২০০৮   বাংলাদেশ চ্যাম্পিয়নশিপ   মহিলাদের দ্বৈত   ১   কণিকা রানী অধিকারী / জেবুন্নেসা সীমা   তথ্যসূত্র   বিষয়শ্রেণী:বাংলাদেশী নারী ব্যাডমিন্টন খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী বিষয়শ্রেণী:১৯৭৯-এ জন্ম
thumb|upright=1.5|তেতির পিরামিডের একটি ভূগর্ভস্থ কক্ষের দেওয়ালে খোদিত পিরামিড লিপি, সাক্কারা।|alt=A photograph taken inside the substructure of Teti I's pyramid, showing long lines of hieroglyphic text that cover the entire wall and gable of the room. পিরামিড লিপি হল প্রাচীনতম মিশরীয় অন্ত্যেষ্টি লিপি। এগুলি পুরনো রাজ্যের শেষ ভাগে রচিত হয়েছিল। এই লিপিগুলিই প্রাচীন মিশরের ধর্মীয় সাহিত্যের প্রাচীনতম জ্ঞাত সম্ভার। পুরনো মিশরীয় ভাষায় রচিত এই পিরামিড লিপিগুলি পঞ্চম রাজবংশের শেষ পর্যায় থেকে পুরনো রাজ্যের ষষ্ঠ রাজবংশের সমগ্র শাসনকালে বং প্রথম অন্তর্বর্তী পর্যায়ের অষ্টম রাজবংশের সময়ে সাক্কারায় পিরামিডগুলির ভূগর্ভস্থ কক্ষের দেওয়ালে ও প্রস্তর-শবাধারগুলির গায়ে খোদাই করা হত।  এই লিপিগুলির মধ্যে সবচেয়ে পুরনো লিপিগুলি আনুমানিক খ্রিস্টপূর্ব ২৪০০-২৩০০ অব্দের রচনা। পরবর্তীকালে রচিত শবাধার লিপি ও মৃতের বইয়ের উদাহরণের বিপরীত রীতিতে পিরামিড লিপিগুলি শুধুমাত্র ফ্যারাওদের জন্যই সংরক্ষিত ছিল এবং এগুলি অলংকরণ-সমৃদ্ধও ছিল না।  প্রাচীন মিশরে পুরনো, মধ্য ও নতুন রাজ্যের মধ্যবর্তী সময়ে পিরামিড লিপিগুলির ব্যবহার ও সংঘটনের গতিমুখ পরিবর্তিত হয়েছিল। পুরনো রাজ্যের আমলে (আনুমানিক খ্রিস্টপূর্ব ২৬৮৬-২১৮১ অব্দ) পিরামিড লিপিগুলি পাওয়া যেত মিশরের রাজাদের পিরামিডগুলিতে। সেই সঙ্গে ওয়েদজেবতেন, নেইথ ও আইপুত নামে তিন রানির পিরামিডেও এই লিপিগুলি পাওয়া গিয়েছে। মধ্য রাজ্যের আমলে (খ্রিস্টপূর্ব ২০৫৫-১৬৫০ অব্দ) পিরামিড লিপিগুলি ফ্যারাওদের পিরামিডে খোদাই করা হত না বটে কিন্তু পিরামিড মন্ত্রের প্রথাটির বহাল ছিল। নতুন রাজ্যের আমলে (খ্রিস্টপূর্ব ১৫৫০-১০৭০ অব্দ) রাজ-কর্মচারীদের সমাধিতে পিরামিড লিপি খোদাই করা হত।   তথ্যসূত্র    উল্লেখপঞ্জি    আরও পড়ুন    Timofey T. Shmakov, "Critical Analysis of J. P. Allen's 'The Ancient Egyptian Pyramid Texts'," 2012.   Wolfgang Kosack "Die altägyptischen Pyramidentexte." In neuer deutscher Uebersetzung; vollständig bearbeitet und herausgegeben von Wolfgang Kosack Christoph Brunner, Berlin 2012, . Kurt Sethe Die Altaegyptischen Pyramidentexte. 4 Bde. (1908-1922)  বহিঃসংযোগ   Kurt Sethe's original hieroglyphic transcription (1908) PT 1 - 468 online  list of on-line resources (including translations) for further study  Samuel A. B. Mercer translation of the Pyramid Texts  Egyptian Pyramid Texts from Aldokkan  The Complete Pyramid Texts of King Unas, Unis or Wenis  Pyramid Texts Online - Read the texts in situ. Hieroglyphs & translation  A book on the Cannibal Hymn  The Cannibal Hymn   বিষয়শ্রেণী:প্রাচীন মিশরীয় অন্ত্যেষ্টি লিপি বিষয়শ্রেণী:প্রত্নতাত্ত্বিক করপোরা বিষয়শ্রেণী:অজ্ঞাতনামা লেখকের রচনা বিষয়শ্রেণী:মিশরতত্ত্ব বিষয়শ্রেণী:ধর্মগ্রন্থ বিষয়শ্রেণী:মৃতের বই বিষয়শ্রেণী:প্রাচীন মিশরীয় পিরামিড বিষয়শ্রেণী:প্রাচীন মিশরীয় অন্ত্যোষ্টিক্রিয়া গ্রন্থ বিষয়শ্রেণী:অজানা লেখকের কাজ বিষয়শ্রেণী:ধর্মপাঠ্য
চল্লিয়াল জন মাথাই সিআইই (ইংরেজি: Challiyal John Matthai ; ১৮৮৬-১৯৫৯) একজন ভারতীয় শিক্ষাবিদ, অর্থনীতিবিদ, আইনজ্ঞ ও স্বাধীন ভারতের প্রথম রেলমন্ত্রী। এছাড়াও তিনি ১৯৪৮ সালে ভারতের প্রথম বাজেট উপস্থাপনের পরপরই অর্থমন্ত্রী হিসেবে দায়িত্ব পালন করেছিলেন।   প্রাথমিক জীবন ও শিক্ষা  মাথাই ১৮৮৬ সালের ১০ জানুয়ারী ভারতের কোঝিকোড়ে একটি অ্যাংলিকান সিরিয়ান খ্রিস্টান পরিবারে চালিয়াল থমাস মাথাই এবং আনা থায়িলের পুত্র হিসাবে জন্মগ্রহণ করেন। তিনি মাদ্রাজ বিশ্ববিদ্যালয় থেকে অর্থনীতিতে স্নাতক হন।  তার স্ত্রী আচাম্মা মাথাই ছিলেন একজন ভারতীয় সমাজকর্মী এবং একজন নারী অধিকার কর্মী।   কর্মজীবন  জন মাথাই ১৯২২ থেকে ১৯২৫ সাল পর্যন্ত মাদ্রাজ বিশ্ববিদ্যালয়ের অধ্যাপক ও প্রধান হিসেবে দায়িত্ব পালন করেন। মাথাই ভারতীয় জাতীয় কংগ্রেসের দলের টিকিটে যুক্তপ্রদেশ থেকে গণপরিষদে নির্বাচিত হয়েছিলেন। তিনি ভাইসরয়ের কার্যনির্বাহী পরিষদের সদস্য ছিলেন এবং পরে ভারতের অন্তর্বর্তী সরকারের সদস্য ছিলেন। কর বিষয়ে বিধান সংক্রান্ত বিতর্কে তিনি গুরুত্বপূর্ণ ব্যাখ্যা প্রদান করেন। তিনি দেশের শিল্প উন্নয়নে সমর্থন দেন। তিনি ভারতের অর্থমন্ত্রী হিসাবে দুটি বাজেট পেশ করেন, কিন্তু পরিকল্পনা কমিশন এবং প্রশান্তচন্দ্র মহলানবীশের ক্রমবর্ধমান ক্ষমতার প্রতিবাদে ১৯৫০ সালের বাজেটের পরে পদত্যাগ করেন। ১৯৫৫ সালে যখন স্টেট ব্যাঙ্ক অফ ইন্ডিয়া স্থাপিত হয়েছিল তখন তিনি প্রথম চেয়ারম্যান ছিলেন। তিনি ১৯৫৬ সালে প্রতিষ্ঠিত ভারতের প্রথম স্বাধীন অর্থনৈতিক নীতি ইনস্টিটিউট, নয়াদিল্লিতে ন্যাশনাল কাউন্সিল অফ অ্যাপ্লাইড ইকোনমিক রিসার্চ (এনসিএইআর) এর গভর্নিং বডির প্রতিষ্ঠাতা সভাপতি ছিলেন। তিনি ১৯৫৫ থেকে ১৯৫৭  পর্যন্ত মুম্বাই বিশ্ববিদ্যালয়ের উপাচার্য এবং তারপর ১৯৫৭ থেকে ১৯৫৯ সাল পর্যন্ত কেরালা বিশ্ববিদ্যালয়ের প্রথম উপাচার্য হিসেবে দায়িত্ব পালন করেন। তার ভাগ্নে ভার্গিস কুরিয়েন ভারতের শ্বেত বিপ্লবের স্থপতি হিসেবে স্বীকৃত। ডঃ জন মাথাই সেন্টার, ত্রিশূরে তার পরিবারের দানকৃত বিশাল জমিতে অবস্থিত, যা তার সম্মানে নামকরণ করা হয়েছে।   রচিত গ্রন্থ  ডঃ জন মাথাই নিম্নলিখিত বই লিখেছেন:   ব্রিটিশ ভারতে গ্রাম সরকার  ভারতে কৃষি সহযোগিতা,  আবগারি এবং মদ নিয়ন্ত্রণ।   সম্মাননা ও পুরস্কার  ভারত সরকার তাকে ১৯৫৪ সালে সমাজে অবদানের জন্য চতুর্থ সর্বোচ্চ ভারতীয় বেসামরিক পুরস্কার পদ্মশ্রী পুরস্কার দিয়ে সম্মানিত করে,  জন মাথাইকে ১৯৩৪ সালে কম্প্যানিয়ন অফ দ্য অর্ডার অফ দ্য ইন্ডিয়ান এম্পায়ার (সিআইই) হিসাবে সম্মানিত করা হয়েছিল,London Gazette, 4 June 1934 এবং ১৯৫৯ সালে পদ্মবিভূষণে ভূষিত করা হয়েছিল। এনসিএইআর-এর গভর্নিং বডির সভাপতি নন্দন নিলেকানির নেতৃত্বে এবং নিলেকানি ফিলানথ্রপিসের সমর্থনে ২০১৯ সালে জন মাথাইকে নতুন দিল্লিতে তার ক্যাম্পাসে এনসিএইআর-এর নতুন অফিস ভবনের নামকরণ করে জন মাথাই টাওয়ার নামে সম্মানিত করেছে। মৃত্যু জন মাথাই ১৯৫৯ খ্রিস্টাব্দের ফেব্রুয়ারি মাসে মারা যান।  তথ্যসূত্র    বহিঃসংযোগ    ডঃ জন মাথাই সেন্টার   বিষয়শ্রেণী:কর্পোরেট বিষয়ক মন্ত্রী বিষয়শ্রেণী:ভারতের অর্থমন্ত্রী বিষয়শ্রেণী:ভারতের রেলমন্ত্রী বিষয়শ্রেণী:সাহিত্য ও শিক্ষায় পদ্মবিভূষণ প্রাপক বিষয়শ্রেণী:ভারতের গণপরিষদের সদস্য বিষয়শ্রেণী:কেরলের ভারতীয় জাতীয় কংগ্রেসের রাজনীতিবিদ বিষয়শ্রেণী:মালয়ালী রাজনীতিবিদ বিষয়শ্রেণী:কালিকটের রাজনীতিবিদ বিষয়শ্রেণী:১৯৫৯-এ মৃত্যু বিষয়শ্রেণী:১৮৮৬-এ জন্ম বিষয়শ্রেণী:ভারতের গভর্নর জেনারেল পরিষদের সদস্য
সান্দ্রা পার্কোভিচ (; জন্ম: ২১ জুন, ১৯৯০) জাগরেবে জন্মগ্রহণকারী ক্রোয়েশিয়ার বিশিষ্ট চাকতি নিক্ষেপকারী। বর্তমানে তিনি ইউরোপীয়, বিশ্ব ও অলিম্পিক চ্যাম্পিয়ন। তার ব্যক্তিগত সেরা ও ক্রোয়েশিয়ার জাতীয় রেকর্ড হচ্ছে ৬৯.১১ মিটার। এ রেকর্ডটি তিনি লন্ডনে অনুষ্ঠিত ২০১২ সালের গ্রীষ্মকালীন অলিম্পিকে গড়েন।   প্রারম্ভিক জীবন  প্রাথমিক শ্রেণীর ২য় গ্রেডে অধ্যয়নকালীন পার্কোভিচ অ্যাথলেটিক্সের পাশাপাশি বাস্কেটবল ও ভলিবল খেলেন। ৬ষ্ঠ গ্রেডে অ্যাথলেটিক্সকেই প্রাধান্য দিয়ে গোলক নিক্ষেপ ও চাকতি নিক্ষেপে মনোনিবেশ ঘটান। ২০০১ সালে দিনামো-রিনজেভাক অ্যাথলেটিক্স ক্লাবে যোগ দেন তিনি। ২০০৪ সাল থেকে তার কোচের দায়িত্ব নেন সাবেক অলিম্পিক গোলক নিক্ষেপকারী ইভান ইভানচিচ। তিনি চাকতি নিক্ষেপে তার প্রতিভা লক্ষ্য করেন। নতুন কোচের পরিচালনার প্রথম বছরেই চাকতি নিক্ষেপে তার সেরা ৩২ মিটার থেকে ৫০ মিটারেরও বেশি দূরত্ব অতিক্রম করেন।Hebar, Srđan; Mrvec, Damir (29 July 2010). "Sandra je već dva puta bila na rubu smrti, a danas živi san". Večernji list (in Croatian). Retrieved 3 August 2010.   ক্রীড়া জীবন  ২০০৬ সালে তিনি প্রথমবারের মতো চাকতিতে সাফল্য লাভ করেন। এ বছরের বিশ্ব জুনিয়র চ্যাম্পিয়নশিপের ফাইনালে ব্যর্থ হলেও নিয়মিতভাবে পরবর্তী আন্তর্জাতিক প্রতিযোগিতাগুলোয় রৌপ্যপদক লাভ করেন; তন্মধ্যে ২০০৭ সালের ইউরোপীয় জুনিয়র চ্যাম্পিয়নশিপ উল্লেখযোগ্য। ২০০৮ সালের ওয়ার্ল্ড জুনিয়র চ্যাম্পিয়নশিপে লাভ করেন ব্রোঞ্জপদক। ২০০৮ সালে জুনিয়রদের বৈশ্বিক তালিকায় ৫৫.৮৯ মিটার নিয়ে ৫ম স্থান দখল করেন।"Top Lists: Outdoor/Junior/2008/Women". iaaf.org. International Association of Athletics Federations. 16 February 2009. Retrieved 13 July 2012. ২০০৯ সালে ইউরোপীয় জুনিয়র চ্যাম্পিয়নশিপে নতুন জাতীয় রেকর্ড গড়ার মাধ্যমে স্বর্ণপদক জয় করেন। এর একমাস পর বিশ্ব চ্যাম্পিয়নশিপে সর্বকনিষ্ঠ চাকতি নিক্ষেপকারী হিসেবে ফাইনালে উন্নীত হন।  ২০১০ সালের ইউরোপীয় চ্যাম্পিয়নশিপের ন্যায় বড়দের প্রতিযোগিতায় অংশগ্রহণের মাধ্যমে স্বর্ণ জয় করেন। নিষিদ্ধ মাদক গ্রহণের দায়ে ২০১১ মৌসুমের অধিকাংশ সময় প্রতিযোগিতার বাইরে থাকেন। ২০১২ সালে পুরো শক্তি নিয়ে ফিরে এসে ইউরোপীয় চ্যাম্পিয়নশিপের শিরোপা অক্ষুণ্ন রাখেন সান্দ্রা।   তথ্যসূত্র    বহিঃসংযোগ       বিষয়শ্রেণী:ক্রোয়েশীয় মহিলা ক্রীড়াবিদ বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১২ গ্রীষ্মকালীন অলিম্পিকের প্রতিযোগী বিষয়শ্রেণী:ক্রোয়েশীয় ক্রীড়াবিদ বিষয়শ্রেণী:ক্রোয়েশিয়ার অলিম্পিক স্বর্ণপদক বিজয়ী বিষয়শ্রেণী:অ্যাথলেটিক্সে অলিম্পিক স্বর্ণপদক বিজয়ী বিষয়শ্রেণী:একবিংশ শতকের ক্রোয়েশীয় ব্যক্তিত্ব বিষয়শ্রেণী:ক্রোয়েশীয় চাকতি নিক্ষেপকারী বিষয়শ্রেণী:নারী চাকতি নিক্ষেপকারী বিষয়শ্রেণী:নারী গোলক নিক্ষেপকারী বিষয়শ্রেণী:জাগরেবের ক্রীড়া ব্যক্তিত্ব বিষয়শ্রেণী:ডোপিংয়ে জড়িত ক্রীড়াবিদ বিষয়শ্রেণী:ডোপিংয়ে জড়িত ক্রোয়েশীয় ক্রীড়াবিদ বিষয়শ্রেণী:বিশ্ব অ্যাথলেটিক্স চ্যাম্পিয়নশিপের পদক বিজয়ী বিষয়শ্রেণী:মল্লক্রীড়ায় ডোপিং মামলা বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক অ্যাথলেটিক্সে (ট্র্যাক অ্যান্ড ফিল্ড) স্বর্ণপদক বিজয়ী বিষয়শ্রেণী:২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ক্রোয়েশীয় রোমান ক্যাথলিক
ইয়ুজমোডউইকি পার্ল প্রোগ্রামিং ভাষায় লিখিত একটি উইকি ইঞ্জিন। এটি গ্নু জেনারেল পাবলিক লাইসেন্স আওতায় লাইসেন্সকৃত। ইয়ুজমোডউইকির পৃষ্ঠাগুলি সাধারণ কোন ফাইলে সংরক্ষণ করা হয়, কোনও সম্পর্কিত ডাটাবেসে নয়।   ইতিহাস  ক্লিফোর্ড অ্যাডামসের ইয়ুজমোডউইকি ভিত্তি ছিলো মারকাস ডেনকারের আতিসউইকির কোডের উপর ভিত্তি করে।  আতিসউইকির ভিত্তি ছিল পিটার মেরেলের সিভিউইকির উপর ভিত্তি করে। সিভিউইকি হল উইকিবেসের উপর ভিত্তি করে প্রথম গ্নু লাইসেন্সকৃত উইকি, যেটা ছিলো ওয়ার্ড কানিংহামের মূল উইকিউইকিওয়েবের উইকি ইঞ্জিন।  ইয়ুজমোডউইকির প্রথম ইনস্টলেশনটি ছিলো অ্যাডামসের ইউজমোড.কম উইকিতে, যা ছিলো ইয়ুজ নেট মোডা রেশন প্রজেক্টের (ইয়ুজমড) ভিত্তি যা ১১ই অক্টোবর, ১৯৯৯ সাল থেকে আতিস উইকিতে চলছে। দ্বিতীয় উইকি হিসেবে ইয়ুজমোডউইকি ব্যবহার করা উইকি হল অ্যাডামস এবং সুনির শাহ দ্বারা নির্মিত মিটবলউইকি, যা অনলাইন সম্প্রদায়ের প্রতি নিবেদিত করা হয়, যেটি ২৪ই এপ্রিল, ২০০০ সালে ইউজমোড.কম ওয়েবসাইটে ইনস্টল করা হয়েছিলো। পরে ইয়ুজমোডউইকি নুপিডিয়ায় ব্যবহৃত হয়েছিল।   ১৫ই জানুয়ারী, ২০০১ থেকে ২০০২ সালের শুরুর দিকে ইয়ুজমোডউইকিও ইংরেজি উইকিপিডিয়া চালাতে ব্যবহৃত হত। পরে সকল ভাষার উইকিপিডিয়া মিডিয়া উইকিতে স্থানান্তরিত করা হয়েছিলো।  উইকিউইকিওয়েবের সমগোত্রীয় উইকি দ্যা অ্যাডজাঙ্কট, যা জুলাই ২০০৫ সালে শুরু হয়েছিল, সেটিও ইয়ুজমোডউইকিতে চলছিলো।  ফেস্টিনিগ রেলওয়ে হেরিটেজ গ্রুপের ওয়েবমাস্টার পিটার হ্যারিসন, গ্রুপের উইকি চালানোর জন্য ইয়ুজমোড ব্যবহার করেছিলেন, এই উইকি চালানোর সময় যার কোন নাম ছিল না এবং যেটা মূলত "হেরিটেজ গ্রুপ উইকি" নামে পরিচিত ছিল। ২০০৬ সালে, হ্যারিসন সাইটটি চালানোর জন্য খুব ভালোভাবে ইয়ুজমোড ১.০ সংশোধন করেন, যা এখন ফেস্টেপিডিয়া নামে পরিচিত। পরিবর্তিত সংস্করণটি ফেস্টউইকি নামে পরিচিত, এবং ইংরেজি উইকিপিডিয়ায় ব্যবহৃত মিডিয়াউইকির বেশিরভাগ এক্সটেনশনের উপস্থাপন এবং কার্যকারিতার দিক থেকে উভয়ের মিল ছিল। সাইটটি ২০১০ পর্যন্ত মিডিয়াউইকি ১.১৬.০ তে স্থানান্তরিত হওয়ার পূর্ব পর্যন্ত ফেস্টউইকি ব্যবহার করেছিল।   উইকিপিডিয়ার উইকিগুলির প্রাথমিক সংস্করণগুলিতে ক্যামেলকেসের ব্যবহার বাদ দিয়ে দ্বিতীয় বন্ধনী "[[" এর ধারণা প্রচলন করেন অ্যাডামস, এই ধারণা এবং সফ্টওয়্যার কোডিংয়ের অবদানের জন্য তাকে সম্মানিত করা হয়।   ইয়ুজ মোড উইকির সংস্করণ   তারিখ  সংস্করণ  ২২ জানুয়ারী, ২০০০  ০.৭০  ১৮ জুন, ২০০০  ০.৮০  ১৫ জুলাই, ২০০০  ০.৮২  আগস্ট ২৬, ২০০০  ০.৮৬  ১২ অক্টোবর, ২০০০  ০.৮৮  ২৪ ডিসেম্বর, ২০০০  ০.৯০  ফেব্রুয়ারি ১৬, ২০০১  ০.৯১  ২১ এপ্রিল, ২০০১  ০.৯২  সেপ্টেম্বর ১২, ২০০৩  ১.০০  জুন ৯, ২০০৭  ১.০১  আগস্ট ২৬, ২০০৭  ১.০২  সেপ্টেম্বর ১২, ২০০৭  ১.০৩  ডিসেম্বর ১, ২০০৭  ১.০৪  আগস্ট ২৪, ২০০৯  ১.০৫  নভেম্বর ৫, ২০১৬  ১.০৬  অক্টোবর ৩১, ২০১৭  ১.১০  নভেম্বর ৫, ২০১৭  ১.২০  ডিসেম্বর ১, ২০১৭  ১.২১    আরও দেখুন   উইকি ইঞ্জিনগুলির তালিকা   তথ্যসূত্র    বহিঃসংযোগ   অফিশিয়াল ওয়েবসাইট  ইয়ুজমোডউইকির চলমান সাইটের তালিকা  ইউজমোড উইকির পরিচয় দেওয়া হচ্ছে  কোন মুক্ত উৎসের উইকি আপনার জন্য কাজ করে?  (ONLamp.com)   বিষয়শ্রেণী:ক্রস-প্ল্যাটফর্ম সফটওয়্যার বিষয়শ্রেণী:মুক্ত উইকি সফটওয়্যার বিষয়শ্রেণী:১৯৯৯-এর সফটওয়্যার বিষয়শ্রেণী:উইকিপিডিয়ার ইতিহাস
জোরনালি দি ব্রেশিয়া, ইতালির ব্রেশিয়া ভিত্তিক একটি ইতালীয় আঞ্চলিক সংবাদপত্র।    ইতিহাস  জোরনালি দি ব্রেশিয়া  ১৯৪৫ সালে প্রতিষ্ঠিত হয়েছিল।  প্রথম সংখ্যা ১৯৪৫ সালের ২৭ এপ্রিল প্রকাশিত হয়েছিল।  কাগজটি জাতীয় মুক্তি কমিটির অফিসিয়াল অঙ্গ ছিল।  এর সদর দফতর ব্রেসিয়াতে।  কাগজটি এর ৭০ তম বার্ষিকী ২৭ এপ্রিল ২০১৫ এ নতুনভাবে নকশা করা হয়েছিল।   ২০১৫ সালের সেপ্টেম্বরের শেষের দিকে নুনজিয়া ভালিনী পত্রিকার পরিচালক হন।  তিনি গিয়াকোমো স্কানজির স্থলাভিষিক্ত হন।  ২০১২ সালে জোরনালি দি ব্রেশিয়ার ১৮,৪১৯,৬০১ অনুলিপি বিক্রি হয়েছিল।    তথ্যসূত্র    বহিঃসংযোগ    প্রাতিষ্ঠানিক ওয়েবসাইট  বিষয়শ্রেণী:ইতালির সংবাদপত্র বিষয়শ্রেণী:ইতালীয় ভাষার সংবাদপত্র বিষয়শ্রেণী:১৯৪৫-এ প্রতিষ্ঠিত সংবাদপত্র
কিশোর পুরা হলো ভারতের রাজস্থান রাজ্যের শিকর জেলার নীম-কা-থানা তহশীলের একটি গ্রাম। এটি জেলা সদর শিকরের ৭৪ কিলোমিটার এবং রাজ্যের রাজধানী জয়পুর থেকে ১০৬ কিলোমিটারে অবস্থিত। এটি নীম-কা-থানার ব্লকের দুঙ্গা কি নাঙ্গাল গ্রাম পঞ্চায়েতের অধীনের আসে। গ্রামটি তোরায়াতীর একটি অংশ এবং পাতান, রাজস্থান-এর রাজা ফাতেহ সিং-এর বংশধর ঠাকুর কিশোর সিং তানোয়ার দ্বারা প্রতিষ্ঠিত।   তথ্যসূত্র   বিষয়শ্রেণী:শিকর জেলার গ্রাম
আশফাকুর রহমান খান হলেন বাংলাদেশের একজন প্রখ্যাত রাজনীতিবিদ। মুক্তিযুদ্ধে অনন্য সাধারণ অবদানের জন্য ২০০১ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   পুরস্কার ও সম্মননা  এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০০১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
ফারিনা আলম (জন্ম: ২৫ সেপ্টেম্বর, ১৯৭৮) একজন ইংরেজ সাংবাদিক এবং কিউ নিউজের সম্পাদক ছিলেন।   পটভূমি ও কর্মজীবন   ফারিনা আলম ইংল্যান্ডে জন্মগ্রহণ করেন। তিনি তার পিতা-মাতার জ্যেষ্ঠ কন্যা। ২১ বছর বয়সে আলম হিজাব পরা শুরু করেন।  বংশপরিচয়ে আলম একজন বাংলাদেশী চাঁটগাঁইয়া এবং তিনি সিঙ্গাপুরে বড় হয়েছেন। তৎকালীন সময়ে তিনি জাতিসংঘের স্টুডেন্টস অ্যাসোসিয়েশন, ন্যাশনাল ইউনিভার্সিটি অফ সিঙ্গাপুর, যার জন্য তিনি ছয় মাসের সচেতনতা নামক প্রচারণার আয়োজন 'বাংলাদেশ শিশু সহ-সভাপতি এবং তারপর প্রেসিডেন্ট হিসেবে নির্বাচিত হয়েছিলেন।   পুরস্কারসমুহ    ব্যক্তিগত জীবন    আরো দেখুন    ব্রিটিশ বাংলাদেশী  ব্রিটিশ বাংলাদেশী ব্যক্তিদের তালিকা   তথ্যসূত্র   বহিঃসংযোগ  বিষয়শ্রেণী:১৯৭৮-এ জন্ম বিষয়শ্রেণী:লন্ডন থেকে ব্যক্তিত্ব বিষয়শ্রেণী:ইংরেজ নারী সাংবাদিক বিষয়শ্রেণী:জীবিত ব্যক্তি বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:ইংরেজ মুসলিম বিষয়শ্রেণী:ইংরেজি ম্যাগাজিনের সম্পাদক বিষয়শ্রেণী:মুসলিম লেখক বিষয়শ্রেণী:ব্রিটিশ এশীয় লেখক বিষয়শ্রেণী:গার্ডিয়ানের সাংবাদিক